paragraph_text: Bjeloruska grkokatolička Crkva (bje. Беларуская грэка-каталіцкая царква, BHKC) je jedna od 23 Istočne katoličke Crkve sui iuris (po svom pravu) u zajedništvu s drugim Crkvama istočnog obreda te u punom zajedništvu s rimskim papom kojeg priznaje za poglavara. Bjeloruska grkokatolička Crkva je regulirana Istočnim kanonskim pravom, odnosno Zakonikom kanona istočnih Crkava.